techiaith/cofnodycynulliad_en-cy huggingface dataset:
English: So, I would hope that - . We're talking about rail, Darren, and this is the deal that the UK Government, the promise your Government made -
Welsh: Felly, buaswn yn gobeithio bod - . Rydym yn siarad am reilffyrdd, Darren, a dyma'r fargen a wnaeth Llywodraeth y DU, yr addewid a wnaeth eich Llywodraeth -
English: What about roads?
Welsh: Beth am ffyrdd?
English: Darren Millar is asking, 'What about roads?' Well, one subject at a time. Let's pay attention to rail, which is a deal that your Government made with all of us in this Chamber, not just our party, to deliver electrification of the main line, and you cancelled the deal.
Welsh: Mae Darren Millar yn gofyn, 'Beth am ffyrdd?' Wel, un pwnc ar y tro. Gadewch i ni roi sylw i reilffyrdd, sy'n fargen a wnaeth eich Llywodraeth â phob un ohonom yn y Siambr hon, nid ein plaid ni yn unig, i drydaneiddio'r brif reilffordd, ac fe wnaethoch chi ganslo'r fargen.
English: You promised improvements.
Welsh: Fe wnaethoch chi addo gwelliannau.
English: You cancelled the deal, and you then said, in exchange for that -
Welsh: Fe wnaethoch chi ganslo'r fargen, ac yna fe ddywedoch chi, yn gyfnewid am hynny -
English: Since Transport for Wales took over the rail service, have you seen the state of it?
Welsh: Ers i Trafnidiaeth Cymru ddod yn gyfrifol am y gwasanaeth rheilffyrdd, a ydych wedi gweld ei gyflwr?
English: If you pay attention, you'll understand my reasoning.
Welsh: Os gwnewch chi dalu sylw, fe ddeallwch fy rhesymeg.
English: You don't need to listen to Darren Millar when he's sat down.
Welsh: Nid oes angen i chi wrando ar Darren Millar pan nad yw ar ei draed.
English: Well, when his microphone is on, Presiding Officer, it's very difficult not to.
Welsh: Wel, Lywydd, mae'n anodd iawn peidio pan fo'i feicroffon ymlaen.
English: His microphone is not on.
Welsh: Nid yw ei feicroffon ymlaen.
English: It's now gone off, I'm pleased to say. You didn't stick to your deal. You haven't worked with us to get the replacement that you said you would put in place. So, it's time for you to examine your conscience and work with us on a cross-party basis again to deliver better improvements across the south Wales corridor. Then, finally, to answer Caroline Jones's point, the south Wales Swansea bay metro, which we are working on along with the local authorities in the area, we have put some funding in that and we'll be putting more in to speed up the progress. We also have increased capacity on the railway line. We've got new services and new fares being announced next month. We've got a 40 per cent increase in Sunday services across the network about to go live, as well as Sunday service on the Maesteg line for the first time. So, we are making progress, but we could make a damn sight more if the UK Government did its share of the work as well.
Welsh: Mae bellach wedi diffodd, rwy'n falch o ddweud. Ni wnaethoch gadw at eich bargen. Nid ydych wedi gweithio gyda ni i gael yr un newydd y dywedoch chi y byddech yn ei rhoi ar waith. Felly, mae'n bryd ichi archwilio'ch cydwybod a gweithio gyda ni ar sail drawsbleidiol unwaith eto i sicrhau gwell gwelliannau ar draws coridor de Cymru. Yna, yn olaf, i ateb pwynt Caroline Jones, metro de Cymru bae Abertawe, rydym yn gweithio arno gyda'r awdurdodau lleol yn yr ardal, rydym wedi rhoi rhywfaint o gyllid i'r broses honno a byddwn yn rhoi mwy o gyllid er mwyn cyflymu'r cynnydd. Rydym hefyd wedi cynyddu capasiti ar y rheilffordd. Mae gennym wasanaethau newydd a phrisiau tocynnau newydd a fydd yn cael eu cyhoeddi y mis nesaf. Mae 40 y cant yn fwy o wasanaethau dydd Sul ar fin cychwyn ar draws y rhwydwaith, yn ogystal â gwasanaeth dydd Sul ar reilffordd Maesteg am y tro cyntaf. Felly, rydym yn gwneud cynnydd, ond gallem wneud mwy o lawer pe bai Llywodraeth y DU yn gwneud ei chyfran o'r gwaith hefyd.
English: Well, I'm looking forward to this. [ Laughter.] The Welsh Government will invest in all modes to deliver the modern, high-quality transport system that's fundamental to achieving our sustainability, in all senses of the word.
Welsh: Wel, rwy'n edrych ymlaen at hyn. [ Chwerthin.] Bydd Llywodraeth Cymru yn buddsoddi ym mhob dull trafnidiaeth i ddarparu'r system drafnidiaeth fodern o ansawdd uchel sy'n hollbwysig i gyflawni ein cynaliadwyedd, ym mhob ystyr o'r gair.
English: One area of investment that you are responsible for but haven't taken very seriously is the need for investment in the A55 trunk road in my constituency. You will be aware of the significant disruption that often takes place on the A55, particularly when there is road maintenance taking place or, indeed, when there are accidents on that road because of the lack of a hard shoulder along significant parts of it. The failure to address the congestion on the A55 is having a devastating impact on our visitor experience, it's causing ambulances not to be able to get to patients on time or to get them to hospitals when they need to, and, of course, it's causing untold damage to the economy in terms of people not being able to get to or from work or, indeed, places of education or employment. I give you the example of the recent roadworks in Llanddulas, which caused tailbacks that amounted to over an hour of extra travel time through the A55 in my constituency, and caused untold havoc on roads, including the B5381, the B5383, which I'm sure you're very familiar with, and the A547, all of which are local roads that cost a significant amount to repair once the heavy traffic from the A55, for which they're not designed, has to travel along them in order to avoid the chaos that your Government causes because of the lack of investment. So, can you tell us when will we see a proper upgrade of the A55 throughout north Wales, not just in Labour-held constituencies?
Welsh: Un maes buddsoddi rydych yn gyfrifol amdano ond heb ei gymryd o ddifrif yw'r angen am fuddsoddiad yng nghefnffordd yr A55 yn fy etholaeth. Fe fyddwch yn ymwybodol o'r tarfu sylweddol sy'n digwydd yn aml ar yr A55, yn enwedig pan fydd gwaith cynnal a chadw yn mynd rhagddo ar y ffordd, neu yn wir, pan fydd damweiniau'n digwydd ar y ffordd honno o ganlyniad i'r diffyg llain galed ar rannau sylweddol ohoni. Mae'r methiant i fynd i'r afael â'r tagfeydd ar yr A55 yn cael effaith ddinistriol ar ein profiad i ymwelwyr, mae'n peri i ambiwlansys fethu cyrraedd cleifion mewn pryd neu eu cludo i ysbytai pan fydd angen, ac wrth gwrs, mae'n achosi niwed aruthrol i'r economi o ran pobl yn methu cyrraedd neu adael eu gwaith, neu leoliadau addysg neu gyflogaeth yn wir. Un enghraifft yw'r gwaith ffordd diweddar yn Llanddulas, a achosodd dagfeydd a arweiniodd at dros awr o amser teithio ychwanegol ar yr A55 yn fy etholaeth, gan achosi anhrefn llwyr ar ffyrdd, gan gynnwys y B5381, y B5383, sy'n gyfarwydd iawn i chi, rwy'n siŵr, â'r A547, pob un ohonynt yn ffyrdd lleol sy'n costio cryn dipyn i'w hatgyweirio pan fydd yn rhaid i'r traffig trwm oddi ar yr A55, nad ydynt wedi'u cynllunio ar ei gyfer, deithio arnynt er mwyn osgoi'r anhrefn y mae eich Llywodraeth yn ei achosi oherwydd y diffyg buddsoddiad. Felly, a allwch ddweud wrthym pryd y gwelwn yr A55 yn cael ei huwchraddio'n iawn ar draws gogledd Cymru, nid mewn etholaethau Llafur yn unig?
English: The Minister, Ken Skates, set out his vision for rail in Wales in his statement on 24 September. As part of our ambitious plans for the south Wales metro, Transport for Wales will deliver additional services, with improved rolling stock and stations in Islwyn.
Welsh: Nododd y Gweinidog, Ken Skates, ei weledigaeth ar gyfer rheilffyrdd yng Nghymru yn ei ddatganiad ar 24 Medi. Fel rhan o'n cynlluniau uchelgeisiol ar gyfer metro de Cymru, bydd Trafnidiaeth Cymru yn darparu gwasanaethau ychwanegol, gyda gwell cerbydau trenau a gorsafoedd yn Islwyn.
English: Diolch, Deputy Minister. Thank you for that answer. The Ebbw Vale to Cardiff line reopened by the Welsh Labour Government has been one of the most visible success stories of devolution. In the 11 years since the line has been reopened, passengers have flocked to use the hourly service. As the Member for Islwyn, I will continue to eulogise around the previously unavailable benefits that this has offered the Islwyn communities of Risca, Newbridge and Crosskeys. However, forward movement is the point, as will be the extension to Newport. Transport for Wales announced in October of this year plans to introduce far greater capacity for up to 6,500 more commuters a week from December this year across the network, and the additional news that Islwyn passengers on the Ebbw Vale to Cardiff line will have the benefit of fit-for-purpose modern class 170 trains with real space on board, passenger information systems, accessible toilets, air conditioning, Wi-Fi and power sockets. So, Deputy Minister, what can I tell the people of Islwyn about when they will see this improved capacity for carriage trains on their line, and what is the timescale for the first class 170 train to run on that line?
Welsh: Diolch, Ddirprwy Weinidog. Diolch am eich ateb. Mae rheilffordd Glyn Ebwy i Gaerdydd, a ailagorwyd gan Lywodraeth Lafur Cymru, wedi bod yn un o lwyddiannau mwyaf gweladwy datganoli. Yn yr 11 mlynedd ers ailagor y rheilffordd, mae teithwyr wedi heidio i ddefnyddio'r gwasanaeth bob awr. Fel yr Aelod dros Islwyn, byddaf yn parhau i ganmol y manteision nad oeddent ar gael o'r blaen y mae hyn yn eu cynnig i gymunedau Rhisga, Trecelyn a Crosskeys yn Islwyn. Fodd bynnag, symud ymlaen yw'r pwynt, a dyna fydd yn digwydd gyda'r estyniad i Gasnewydd. Cyhoeddodd Trafnidiaeth Cymru gynlluniau ym mis Hydref eleni i gyflwyno llawer mwy o gapasiti ar gyfer hyd at 6,500 o gymudwyr ychwanegol bob wythnos o fis Rhagfyr eleni ymlaen ar draws y rhwydwaith, a'r newyddion ychwanegol y bydd teithwyr o Islwyn ar reilffordd Glyn Ebwy i Gaerdydd yn elwa o drenau modern dosbarth 170 sy'n addas at y diben, gyda digonedd o le, systemau gwybodaeth i deithwyr, toiledau hygyrch, systemau aerdymheru, Wi-Fi a socedi trydan. Felly, Ddirprwy Weinidog, beth y gallaf ei ddweud wrth bobl Islwyn ynglŷn â phryd y gallant weld y capasiti gwell hwn ar drenau ar eu rheilffordd, a beth yw'r amserlen ar gyfer y trên dosbarth 170 cyntaf ar y rheilffordd honno?
English: Well, I think Rhianon Passmore has stolen my thunder. [ Laughter.] She's included the announcement in the question, and she's quite right to say it. We should be proud of the real improvements we're making to the communities she represents so ably in the Chamber. From 16 December this year, as part of the December timetable change, there will be class 170 trains between Cardiff and Ebbw Vale and between Cheltenham and Maesteg, with the benefit of modern class 170 trains, with more space, onboard passenger information systems, accessible toilets, air conditioning, Wi-Fi and power sockets, which will provide space for up to 6,500 more commuters every week, a real tangible benefit, as a result of the rail leadership the Welsh Government are providing. And by December 2022, there'll be even more increases in capacity, with an extra 180 seats on the Ebbw Vale to Cardiff line in morning peak, and that is something we should celebrate, and it is as a direct result of the action this Labour Government is taking to improve the facilities for people in Islwyn.
Welsh: Wel, credaf fod Rhianon Passmore wedi achub y blaen arnaf. [ Chwerthin.] Roedd ei chwestiwn yn cynnwys y cyhoeddiad, ac mae'n llygad ei lle i ddweud hynny. Dylem fod yn falch o'r gwelliannau gwirioneddol rydym yn eu gwneud i'r cymunedau y mae'n eu cynrychioli mor dda yn y Siambr. O 16 Rhagfyr eleni ymlaen, fel rhan o'r newid i'r amserlen ym mis Rhagfyr, bydd trenau dosbarth 170 yn gweithredu rhwng Caerdydd a Glyn Ebwy a rhwng Cheltenham a Maesteg, gyda manteision trenau dosbarth 170 modern, gyda mwy o le, systemau gwybodaeth i deithwyr ar y trenau, toiledau hygyrch, systemau aerdymheru, Wi-Fi a socedi trydan, a fydd yn darparu lle i hyd at 6,500 o gymudwyr ychwanegol bob wythnos, mantais wirioneddol o ganlyniad i arweinyddiaeth Llywodraeth Cymru ar reilffyrdd. Ac erbyn mis Rhagfyr 2022, bydd mwy o gynnydd eto yn y capasiti, gyda 180 sedd ychwanegol ar reilffordd Glyn Ebwy i Gaerdydd yn ystod oriau brig y bore, ac mae hynny'n rhywbeth y dylem ei ddathlu, ac mae'n digwydd o ganlyniad uniongyrchol i'r camau y mae'r Llywodraeth Lafur hon yn eu cymryd i wella'r cyfleusterau i bobl yn Islwyn.
English: Yes. Between 2011 and 2017, gross value added per head in the Swansea bay area increased by 14.3 per cent, and in 2018, there were 18,025 active enterprises in the Swansea bay area.
Welsh: Gwnaf. Rhwng 2011 a 2017, cynyddodd gwerth ychwanegol gros y pen yn ardal bae Abertawe 14.3 y cant, ac yn 2018, roedd 18,025 o fentrau gweithredol yn ardal bae Abertawe.
English: One of the highlights of it is the SA1 development that is in my constituency, which is a mixed development including houses and flats, hotels, restaurants and major employers that includes Admiral, University of Wales Trinity Saint David and companies with substantial growth potential, such as the Wales Centre for Advanced Batch Manufacture. Much of that has been done due to investment by the private sector and the Welsh Government. How much has been invested in the area, and how much more is there expected to be?
Welsh: Un o'r uchafbwyntiau yw datblygiad SA1 yn fy etholaeth, sef datblygiad cymysg sy'n cynnwys tai a fflatiau, gwestai, bwytai a chyflogwyr mawr sy'n cynnwys Admiral, Prifysgol Cymru y Drindod Dewi Sant a chwmnïau â photensial twf sylweddol, fel Canolfan Cymru ar gyfer Gweithgynhyrchu Swp Uwch. Cyflawnwyd llawer o hynny o ganlyniad i fuddsoddiad gan y sector preifat a Llywodraeth Cymru. Faint sydd wedi'i fuddsoddi yn yr ardal, a faint yn fwy y gellir ei ddisgwyl?
English: The Welsh Government has invested £59 million in the SA1 development, and on top of that, Swansea University has secured £100 million of European Union funds to support major new facilities and research and development programmes in the development. On top of that, working with the Swansea bay city region and the UK Government, we are investing further in Swansea city centre through the city deal. We would like to make further interventions through the movement of the Driver and Vehicle Licensing Agency into Swansea city centre, which we think would have a tangible impact on the whole of Swansea - Swansea East and West. Unfortunately, we've had no luck engaging the UK Government on that, but I would certainly welcome a campaign of regional Members to try and work with us to try and get that, because I think that could make a significant impact on the fabric of Swansea. I think the other question, to respond to the broader point that Mike Hedges is making, is how we spread the development of SA1 beyond that into his constituency, which has some of the most economically challenged wards in the country. There, our regional approach and our commitment to the foundational economy I think has much potential.
Welsh: Mae Llywodraeth Cymru wedi buddsoddi £59 miliwn yn natblygiad SA1, ac yn ychwanegol at hynny, mae Prifysgol Abertawe wedi sicrhau £100 miliwn o gronfeydd yr Undeb Ewropeaidd i gefnogi cyfleusterau newydd pwysig a rhaglenni ymchwil a datblygu yn y datblygiad. Yn ogystal â hynny, gan weithio gyda dinas-ranbarth bae Abertawe a Llywodraeth y DU, rydym yn buddsoddi ymhellach yng nghanol dinas Abertawe drwy'r fargen ddinesig. Hoffem wneud ymyriadau pellach drwy symud yr Asiantaeth Trwyddedu Gyrwyr a Cherbydau i ganol dinas Abertawe, a fyddai, yn ein barn ni, yn cael effaith bendant ar Abertawe gyfan - Dwyrain Abertawe a Gorllewin Abertawe. Yn anffodus, nid ydym wedi cael unrhyw lwc wrth ymgysylltu â Llywodraeth y DU ynghylch hynny, ond buaswn yn sicr yn croesawu ymgyrch gan Aelodau rhanbarthol i geisio gweithio gyda ni i wneud hynny, gan y credaf y gallai gael effaith sylweddol ar wead Abertawe. Credaf mai'r cwestiwn arall, i ymateb i'r pwynt ehangach y mae Mike Hedges yn ei wneud, yw sut y lledaenwn ddatblygiad SA1 y tu hwnt i hynny i'w etholaeth, sy'n cynnwys rhai o'r wardiau mwyaf economaidd ddifreintiedig yn y wlad. Yno, credaf fod gan ein hymagwedd ranbarthol a'n hymrwymiad i'r economi sylfaenol gryn dipyn o botensial.
English: No. 9, yes?
Welsh: Rhif 9, ie?
English: Yes, no. 9.
Welsh: Ie, rhif 9.
English: You mentioned the Swansea bay city deal, Deputy Minister, and, of course, we're waiting for the first £18 million of that to come through. I understand the delay is down to Welsh Government not telling the city deal lead, Rob Stewart, a Labour colleague of yours, the terms and conditions of the £18 million that they've been waiting for. He's complained that it's taken 16 weeks, which is far too long. Can you tell us what the reason for the delay is, please?
Welsh: Fe sonioch chi am fargen ddinesig bae Abertawe, Ddirprwy Weinidog, ac wrth gwrs, rydym yn dal i aros i £18 miliwn cyntaf y fargen ddod drwodd. Deallaf mai'r rheswm dros yr oedi yw nad yw Llywodraeth Cymru wedi dweud wrth arweinydd y fargen ddinesig, Rob Stewart, un o'ch cymheiriaid Llafur, beth yw telerau ac amodau'r £18 miliwn y maent wedi bod yn aros amdano. Mae wedi cwyno ei bod wedi cymryd 16 wythnos, sy'n rhy hir o lawer. A allwch ddweud wrthym beth yw'r rheswm am yr oedi, os gwelwch yn dda?
English: The way that the city deal project has been set up by the UK Government and the Treasury has been extremely challenging and complicated for local authorities that are not kitted out to take projects through a five-case business model approach. Two independent reports done into the city deal pointed out that the capacity did not exist locally and, as a result, great frustration was building up on the part of local authorities who had the ideas and they had the plans to take these projects forward, but simply could not meet the tests of the business cases demanded by the Treasury, which we then had to discharge as part of the heads of terms of the city deal. So, it's been a very frustrating process all round. Those independent reports suggested a series of reforms to blast that out of the way, and the region is making progress in delivering those. Part of meeting the concerns laid out in that report was the implementation of terms and conditions to make sure the money would be well spent, and we've been working through with the region the detailed implementation of those terms and conditions. I believe we are very close to the point of being able to sign them off.
Welsh: Mae'r ffordd y mae prosiect y fargen ddinesig wedi'i sefydlu gan Lywodraeth y DU a'r Trysorlys wedi bod yn hynod heriol a chymhleth i awdurdodau lleol nad oes ganddynt fodd o fynd â phrosiectau drwy ddull model busnes pum achos. Mae dau adroddiad annibynnol a gwblhawyd ar y fargen ddinesig wedi nodi nad oedd capasiti'n bodoli'n lleol, ac o ganlyniad, roedd cryn dipyn o rwystredigaeth yn cronni ar ran awdurdodau lleol a oedd â'r syniadau a'r cynlluniau i fwrw ymlaen â'r prosiectau hyn, ond ni allent fodloni meini prawf yr achosion busnes roedd y Trysorlys yn eu mynnu, a bu'n rhaid i ni eu cyflawni wedyn fel rhan o benawdau telerau'r fargen ddinesig. Felly, bu'n broses rwystredig iawn ym mhob ffordd. Awgrymodd yr adroddiadau annibynnol hynny gyfres o ddiwygiadau i gael gwared ar hynny, ac mae'r rhanbarth yn gwneud cynnydd wrth eu cyflawni. Rhan o'r ateb i'r pryderon a nodwyd yn yr adroddiad hwnnw oedd rhoi telerau ac amodau ar waith i sicrhau y byddai'r arian yn cael ei wario'n dda, ac rydym wedi bod yn gweithio gyda'r rhanbarth i roi'r telerau a'r amodau hynny ar waith yn fanwl. Credaf ein bod yn agos iawn at allu eu cymeradwyo.
English: Thank you to the Deputy Minister.
Welsh: Diolch i'r Dirprwy Weinidog.
English: The next item, therefore, is questions to the Counsel General in respect of his Brexit Minister responsibilities. The first question [OAQ54630] has been withdrawn, therefore question 2 - Mike Hedges.
Welsh: Yr eitem nesaf, felly, yw'r cwestiynau i'r Cwnsler Cyffredinol yn rhinwedd ei gyfrifoldeb fel Gweinidog Brexit. Mae'r cwestiwn cyntaf [OAQ54630] wedi'i dynnu yn ôl, felly cwestiwn 2 - Mike Hedges.
English: Primary responsibility for providing clean, safe drinking water lies with the water companies. The water companies, working with the Department for Environment, Food and Rural Affairs, water regulators and the devolved Governments, carried out robust and detailed mitigation planning to prevent impacts on the supply of safe and clean water once the UK leaves the European Union.
Welsh: Y cwmnïau dŵr sydd â'r prif gyfrifoldeb am ddarparu dŵr yfed glân a diogel. Mae'r cwmnïau dŵr, gan weithio gydag Adran yr Amgylchedd, Bwyd a Materion Gwledig, rheoleiddwyr dŵr a'r Llywodraethau datganoledig, wedi cynhyrchu cynlluniau lliniaru cadarn a manwl i atal effeithiau ar gyflenwad dŵr diogel a glân pan fydd y DU yn gadael yr Undeb Ewropeaidd.
English: One of the most important things in life is clean drinking water, as many people in some third-world countries discover daily, unfortunately. What Brexit has taught us, however, is how hollowed-out our economy has become and how dependent on imports for basic necessities we as a country have become. While it's not life changing to only be able to buy seasonal vegetables, lack of clean water is life changing and possibly life ending. What is the Welsh Government doing to ensure the continuity of supply of chemicals needed for water purification, and what support are they giving to the water company covering most of Wales and the other water company covering the rest of Wales in order to ensure that the water we get out of our taps is clean and of the standard we expect and we are having now?
Welsh: Un o'r pethau pwysicaf mewn bywyd yw dŵr yfed glân, fel y mae llawer o bobl mewn rhai o wledydd y trydydd byd yn ei ddarganfod bob dydd, yn anffodus. Yr hyn y mae Brexit wedi'i ddysgu inni, fodd bynnag, yw'r ffordd y mae ein heconomi wedi teneuo a pha mor ddibynnol rydym ni fel gwlad ar fewnforio angenrheidiau sylfaenol. Er nad yw'n newid bywyd i allu prynu llysiau tymhorol yn unig, mae diffyg dŵr glân yn newid bywydau ac o bosibl yn rhoi diwedd ar fywydau. Beth y mae Llywodraeth Cymru yn ei wneud i sicrhau parhad y cyflenwad o gemegau sydd eu hangen i buro dŵr, a pha gefnogaeth y maent yn ei rhoi i'r cwmni dŵr sy'n gwasanaethu'r rhan fwyaf o Gymru a'r cwmni dŵr arall sy'n gwasanaethu gweddill Cymru er mwyn sicrhau bod y dŵr a gawn o'n tapiau yn lân ac o'r ansawdd rydym yn ei ddisgwyl ac yn ei gael ar hyn o bryd?